ئەنجوومەنوو وێڕاوەبەریی دیموکراتیکوو شەنگالی (مەخەدەشە) ساڵیاڎوو ‌هجووموو ٣ۍ ئازاروو ٢٠١٧ینە ئەرەیاونایێش وەڵا کەرڎۊ. ئەنجوومەنەکە ئەرەیاوناش، کە ئاڎۍ بەتەئکیدی سەروو خاکەکەیشا وێڕاوەبەری وزا ڕا.
مەخەشەدە ماچۊ، " جە ٣ۍ ئازاروو ٢٠١٧ینە بە پلانێوە هامبەشەو میتی و پەدەکەی بە ئامانجوو دلینەبەرڎەی سیستموو نەتەوەی دیموکراتوو شەنگالی، کە هجوومۍ تەرسنوکانەنە و بە گرڎ نۊعە چەکۍ، بە نامۍ پێشمەرگەکاو "ڕۊژ"ی پەی سەروو گەلوو خانەسووری دەسش پەنە کەرد.
جە هجووموو ٣ۍ ئازاروو ٢٠١٧ینە، پەدەکە دوژمنایەتیی وێش جارێوە تەر پەی گلێرگەکەیما نیشانە دا. گەل و هێزەکاو پارێزنایما هەرمانە و وەرپەرسبییەی وێشا دژوو هجوومەکەی نیشانە دا و ١٠ جەنگوانۍ، گەریلۍ و ڕۊڵاو گلێرگەکەیما گەشمەرڎۍ بیۍ، بە ونە وێشا ڕاشا جە هجوومەکەی گێرتە.
ئێمە بە نامۍ ئەنجوومەنوو وێڕاوەبەریی شەنگالی، جە کەسایەتیی گەشمەرڎاو مدرامانوو خانەسوورینە، یاڎوو گرڎوو گەشمەرڎاما کەرمێوە و بە ڕێزۊ سەرەو پەنەزانای پەی بنەیانەو گەشمەرڎا نامنمێرە.
گەشمەرڎاو خانەسووری، جەسەو وێشا کەرد بە قەڵغان پەی ژیوای ئازاڎوو گلێرگەکەیشا، کە دلۍ هەرمانۍ و ئەمرێنە بێنۍ. چی ڕاسیی ئی هجوومی ئاشکرا نەبۊ، ڕۊنامەنویسێشا کەرڎۍ ئامانج و ڕۊنامەنویسە "نووژیان ئەرهانە"ش کەرڎە ئامانج. وەلۍ ڕۊڵەکێما کە ویشا جە بووڵەو فەرماندەکەیشا وەشکەرڎەن، سەروو ڕاو گەشمەرڎە "نووژیان"ۍ وێشا پەروەرڎە کەرد و هەرمانەو وێشا و ڕاسیی شەنگالیشا فراوانتەر کەرد.
پێسە زانیۊ، ئانە بۊ سەبەبوو فەرمانەو ٣ۍ ئابی پەدەکە بۍ. پەدەکە چا ڕوەۊن سیستموو دیموکراتیی شەنگالی وەش بییەن و تا تا ئیساتۍ، بەبۍ مردای پلانە سەروو پلانۍ دژوو گلێرگەکەیما مجیۊرە و گەرەکشانە دەس ملوو شەنگالیرە گێرا.
چەنی ئا وەختە گەرەکشا بۍ خانەسووری گێرا، ئارۊ هەمان پلانی سەروو شەنگالی ڕاوە بەرا. بە ئامانجگێرتەی پیر چەکۊی، ئاگر جەفری و شێرزاڎ شەمۊی، بەشێوەن جە هجووموو ٣ۍ ئازاروو ٢٠١٧."
مەخەشەدە بەشێوە تەروو ئەرەیاوناکەینە چڕیش ئۊوخەڵکی، کە نەگنا دلی تەڵەو دوژمناو ئەرەگیرا و خیانەتوو پەدەکەی. پێویسا گەلەکەما بە گێڵایۊ پەی سەروو خاکەکەیش جوابوو گردوو پلان و هجووموو ئەرەگیرا بڎۊوە.
ئێساتۍ گەلەکەما خانەسوورنە، ئا گەلەما کە کۊچبەر بییەن، گێرتەنش باوشی و بە سیستموو نەتەوەی دیموکراتی وێش بەرۊ ڕاوە، گەلەکەما بییەن داراو سیستموو وێڕاوەبەری و پارێزنای.
پەوکای نە دەوڵەتوو تورکی و نە پەدەکە مەتاوا بە پلانە قێزەونەکاشا ئیراڎەو گلێرگەکەیما ماڕا. هەر یەسێوە جە خاکوو شەنگالی ونەو قارەمانێوەش چەنە مجیێنە. ئێمە دەس چی دۊزوو گەشمەرداو شەنگالی وێڕاوەبەری و ئازاڎی وەر مەڎەیمۍ."
س.ز
